open-index/open-wikipedia-markdown huggingface dataset:
Јаја Саного

**Јаја Саного** (роден 27 јануари 1993) — француски професионален фудбалер кој игра за англискиот клуб од Премиер лигата,  Чарлтон Атлетик, како позејмен играч од Арсенал, на позицијата напаѓач.

Тој ја претставувал Франција во селекциите до 16, до 17, до 19, до 20 и до 21 година.

## Кариера
### Осер
Откако неуспеал да заработи место во престижната Клерфонтејн академија, Саного му се приклучил на локалниот клуб Лес Улис, истиот клуб во кој како млад играл и се развивал легендата на францускиот фудбал Тјери Анри. По една година во клубот, Саного го напуштил и дошол во академијата на Осер на возраст од 13 години. Во 2009 година го направил своето деби за вториот тим на Осер во Првенство де Франс аматер. На 24 јануари 2010, тренерот на Осер Жан Фернандес го повикал Саного во првиот тим за натпреварот од Купот на Франција против Седан кој бил одигран на 26 јануари, еден ден пред неговиот 17-ти роденден. Исто така му бил доделен дресот со број 19. Саного го направил своето професионално деби влегувајќи од клупата во 108-мата минута, а Осер го добил натпреварот по изведувањето на пенали со вкупен резултат 3-0. На 5 мај 2010, тој го имал своето лигашко деби влегувајќи како замена во поразот со 2-1 од Лион. На 6 ноември 2011, Саного го постигнал својот прв преофесионален гол во кариерата стрелајќи во мрежата на Тулуза при победата со 2-0. За време на неговата последна сезона (2012-13) во Осер постигнал 10 гола на 13 настапи во Лига 2.

### Арсенал
На 5 јули 2013, Саного потпишал за англискиот премиерлигаш Арсенал и го добил дрессот со број 22, кој претходно бил носен од неговиот сонародник Франсис Коклен.  На 24 август, Саного го направил своето официјално деби за Арсенал против Фулам на Крејвен Котиџ појавувајќи се како замена за Лукас Подолски во 81-вата минута од натпреварот кој "топџиите" го добиле со 3-1.

## Титули
### Клупски
#### Арсенал
***[[ФА Куп]]** (1) : 2013-14.
***[[ФА Комјунити Шилд]]** (1) : 2014.
### Репрезентација
***[[Светско првенство во фудбал за играчи под 20 години|Светско првенство под 20 години]]** : 2013

## Наводи

## Надворешни врски
* Јаја Саного на soccerway
* Јаја Саного на transfermakt
* Јаја Саного на whoscored
* Јаја Саного на espn
* Јаја Саного на Goal.com 

Категорија:Француски фудбалери
Категорија:Фудбалери на ФК Осер
Категорија:Фудбалери на ФК Арсенал
Категорија:Фудбалери на ФК Ајакс
Категорија:Живи луѓе
Категорија:Родени во 1993 година
Вејнан

**Вејнан** () — град и општина во покраината Шенси, НР Кина. Ова е роден град на прочуениот историчар Сема Ќен (145/135 - 86 п.н.е.). Од околијата Фупинг (денес во состав на Вејнан) потекнува семејството на претседателот Си Ѓинпинг.

## Управа
Извршната, законодавната и судската власт на градот и општината се сместени во околијата Линвеј (临渭区). Таму се и подрачниот огранок на Комунистичката партија и полицијата.

## Околии

## Збратимен град
* Сегед, Унгарија

## Надворешни врски

*Управа на Вејнан   
*Вејнански педагошки универзитет    

Категорија:Градови во Шенси
Прва фудбалска лига на Македонија 2012/2013

**Првата фудбалска лига на Македонија 2012/2013** - 21. издание на Првата фудбалска лига на Македонија. Првак во таа сезона бил Вардар и со тоа обезбедил место во втората рунда од квалификациите на Лигата на шампионите. Второто место го освоил Металург, а третото место го освоил Хоризонт Турново со што освоиле место во првата рунда од квалификациите на Лига Европа.

## Унапредување и отпаѓање

## Екипи

## Табела



Категорија:Предлошки за фудбал


## Бараж за опстанок

## Список на стрелци
**Извор** : soccerway

## Поврзано
* Фудбалски куп на Македонија 2012/2013
* Втора фудбалска лига на Македонија 2012/2013
* Трета фудбалска лига на Македонија 2012/2013

## Наводи

2012-2013
Категорија:2012-13 фудбалски лиги
Прва лига
Прва лига
Црква „Св. Наум Охридски“ - Радишани

**Свети Наум Охридски Чудотворец** — македонски православен храм во населбата Радишани во Скопје. Сместен е во долот од десната страна на реката Серава на подножјето на ридот кој се издигнува кон североисток. Црквата е изградена како манастир во 1936 година, кога при ископувањето на темелите за изградба на овој храм селаните нашле остатоци од некој стар храм. Во манастирот селаните вообичаено се собирале  три  пати годишно на денот на св. Наум, на Крстовден и една недела пред Ѓурѓовден. Со текот на времето и порастот на населбата Радишани таа станала главна соборна црква за целата населба и околните места, често посетувана за време на најголемите христијански празници, а во неа се извршуваат и венчавки и крштевки. Во дворот на црквата тече извор на лековита („чудотворна“) вода, а исто така се наоѓаат гробовите на двајца македонски владици. Архиепископот г.г. Гаврил, по свое завештание, заедно со неговиот наследник, Архиепископот г.г. Михаил, се погребани во припратата на црквата.

## Наводи

## Надворешни врски

Категорија:Радишани
Радишани
Холидеј Ин

**Холидеј Ин** () е меѓународен синџир на хотели основан како дел од британската групација на хотели IHG. Иако започнал како ланец на мотели, денес е еден од најголемите хотелски синџири со 3,414 објекти на глобално ниво. Преку 100 милиони посетители дневно ги користат услугите на Холидеј Ин ширум светот.

## Галерија

Податотека:Хотел „Холидеј Ин“ - Скопје (1).JPG|„Холидеј Ин“ во Скопје
Податотека:HolidayInnChicagoMidway.JPG|„Холидеј Ин“ во Чикаго
Податотека:Holiday Inn, Toronto.JPG|„Холидеј Ин“ во Торонто
Податотека:Holiday Inn Westside Berne.jpg|„Холидеј Ин“ во Берн
Податотека:Holiday Inn Buitenveldert Amsterdam.jpg|„Холидеј Ин“ во Амстердам


## Наводи

## Надворешни врски

* Официјално мрежно место  
* Извештај за хотелите „Холидеј Ин“  

Категорија:Хотелски синџири
Марјорие Естиано

**Марјорие Естиано** (Marjorie Estiano, Роден(а) *Marjorie Dias de Oliveira*, 8 март 1982), е бразилска пејачка и глумица.

## Дискографија
* 2005:*Marjorie Estiano*
* 2007:*Flores, Amores e Blábláblá*
* 2013: предпродукција

### ДВД
* 2005: *Marjorie Estiano e Banda Ao Vivo*

## Филмографија
* 2003: *Malhação* ... *Fabiana*
* 2004 - 2005: *Malhação* ... *Natasha Ferreira*
*2006: Страници на животот (Páginas da Vida) ... *Marina Andrade Rangel* 
*2006: *Sob Nova Direção* ... *Nely Li*
*2007: Двојно лице (Duas Caras) ... *Maria Paula Fonseca do Nascimento*
*2009: Индија, љубовна приказна (Caminho das Índias) ... *Tônia (Antônia Cavinato)* 
*2010: *S.O.S. Emergência* ... *Flávia Menezes*
*2011: *Amor em Quatro Atos* ... *Letícia*
* 2011: *Cine Conhecimento* ... -
* 2011: *Malu de Bicicleta* ... *Sueli*
*2011: A Vida da Gente ... *Manuela Fonseca*
* 2012: *Apneia* ...  Giovanna
*2012: Lado a Lado ... *Laura Assunção* 
* 2013: *O Tempo e o Vento* ... *Bibiana*

## Театар
* 1999: "Clarisse"
* 2002 - 2003: *Beijos, Escolhas e Bolhas de Sabão*
* 2003: "Barbara não lhe Adora"
* 2009 - 2010: "Corte Seco"
* 2011: "Inverno da Luz Vermelha"
* 2012 - 2013: O Desaparecimento do Elefante

## Награди
### Глумица
* 1999: *Lala Schneider* за најдобра главна улога, *Clarisse*
* 2005: *Jovem Brasileiro* за најдобра главна улога,  *Malhação*
* 2011: *Quem* за најдобра споредна улога, *A Vida da Gente*
* 2012: *Noveleiros* за романтична двојка, *Lado a Lado* 
### пејачка
* 2005: *Melhores do Ano*
* 2005: *Trofeu Leão Lobo*
* 2005: *Meus Prêmios Nick Brasil*
* 2006: *Premio Multishow*
* 2007: *PMA (Portal Multimídia Awards)*

## Личен живот
Марјорие Естиано беше во љубовна врска со глумецот Ендрју Акино (2006 - 2012).

## Наводи

## Надворешни врски
* http://www.imdb.com/name/nm1597010
* http://www.marjorieestiano.com.br 
* http://www.marjorie.umw.com.br 

Категорија:Живи луѓе
Категорија:Родени во 1982 година
Мала шлука

**Малата шлука** () е мала, набиена крајбрежна птица, монотипечен член на родот *Lymnocryptes*. Се размножува низ северна Евроазија, а зимува на атлантскиот и средоземниот брег во Европа, во Африка и Индија. Оваа птица ја има и во Македонија.

## Опис
Возрасните птици се помали од шлуката бекасина и имаат релативно пократок клун. Долги се 18-25 см, имаат распон на крилјата 30-41 см и тежат 33-73 грама. Телото одозгора е шарено со кафеви бои, а одоздола светло. Имаат црна линија низ окото. Крилјата се тесни и зашилени, а жолтите линии на грбот се видливи при лет.

Шарата на главата кај малата шлука се разликува од останатите од нејзиниот род. Таа нема централна линија, туку има две светли странични линии на круната, кои се раздвоени со темно перје.

## Живеалиште и поведение
Малата шлука е птица преселница чие живеалиште за време на размножувањето се мочуриштата, блатата, тундрата и влажните ливади со ниска растителност.

Птицата е таинствена и тешка за набљудување во областите вон сезоната на парење, добро камуфлирана во животната средина. Затоа, набљудувачите на птици развиле посебна техника за да ги пронајдат, која се состои од одење низ мочурливото живеалиште додека птицата не полета нагоре. Тие потоа ќе се вратат долу и нема да се помрднат од скривалиштето додека натрапникот не дојде сосема близу. Тивко и кратко ќе летнат пред повторно да се вратат назад во растителноста.

### Исхрана
Малата шлука пасе и копка по меката кал, истражувајќи и собирајќи ја храната што ќе ја види. Претежно јаде инсекти, црви, но и растенија.

### Размножување
Мажјакот изведува додворувачко летање при кое испушта звуци како коњ во галоп. Инаку, се тивки птици. Гнездото го сместуваат на добро скриено место на земја и несат 3-4 јајца.
## Статус
На малата шлука се однесува Договорот за заштита на африканско-евроазиските водни птици-преселници.

## Наводи

## Надворешни врски
*Avibase
* Ageing and sexing (PDF; 0.57 MB) by Javier Blasco-Zumeta & Gerd-Michael Heinze 

Категорија:Мочварки
Категорија:Птици на Македонија
ФК Јувентус сезона 2012-2013

**Сезоната 2012-13** за фудбалскиот клуб **[[ФК Јувентус|Јувентус]]** била 115 од неговото основање и шеста последователна сезона во највисоката лига на италијанскиот фудбал.

## Дресови
**Спортска опрема: [[Најк]]**
 **Главен спонзор: [[Jeep]]**




## Преглед на сезоната
Клубот ја започнал сезоната со истиот стручен штаб како и минатата сезона. Пред почетокот на сезоната тренерот на клубот Антонио Конте, бил обвинет за местење на натпревари во периодот додека ја водел екипата на Сиена и му била изречена суспензија од стартот на првенството до 5 декември 2012. За тоа време неговата улога ја вршеле неговите помошници Масимо Карера и Анџело Алесио. Клубот ја започнал сезоната со титула во Суперкупот на Италија, каде го победиле Наполи со 4-2 по прдолженија. Сезоната  во Серија А, Јувентус ја започнал на 25 август, кога на домашен терен ја победиле Парма со 2-0. На 5 мај 2013, Јувентус математички ја осигурал својата 29-та титула првак на Италија, откако го победиле Палермо со 1-0 во Торино со голот на Артуро Видал од пенал во 59-тата минута од натпреварот.

Јувентус се натпреварувал и во Лигата на шампионите во оваа сезона и завршил како прв во групата Е пред Шахтар Донецк бранителот на титулата Челзи и Нордсјеланд. Во осминафиналето го елиминирале шкотски Селтик, со вкупен резултат од 5-0, пред во четвртфиналето да загубат од подоцнежниот шампион Баерн Минхен со вкупни 4-0.

Во италијанскиот куп Јувентус е елиминиран во полуфиналето од Лацио со вкупен резултат 3-2.

## Состав
Сите овие играчи со исклучок на четвртиот голман Лаурентиу Бранеску, играле барем во еден натпревар од Серија А во оваа сезона.

играчите во италик го напуштиле клубот во текот на сезоната

## Серија А

### Завршна табела

#### Натпревари

### Куп на Италија

### Суперкуп на Италија

### Лига на шампиони

#### Групна фаза

#### Нокаут фаза

##### Осминафинале

##### Четвртфинале

## Најдобри стрелци

## Наводи

Категорија:Сезони на ФК Јувентус
Нафи Сулејмани

**Нафи Сулејман** (с. Трново, Битолско, 1918 - ?) бил комунист, учесник во НОВ и воен командант.

Бил член на СКОЈ од 1941 година и на КПЈ од јуни 1943 година, поради што бил прогонуван и апсен. На 2 август 1944 година учествувал како делегат на Првото заседание на АСНОМ. Бил командант на чета и на баталјон. На 10 август 1944 година влегува во составот на новоформираниот Трет тетовски партизански одред, а набрзо станува командант на Четвртата македонска албанска бригада (од нејзиното формирање на 26 август 1944 до март 1945), а потоа бил заменик командант на оваа бригада. Во ноември-декември 1944 бил одликуван со Орден партизанска ѕвезда од III ред. По Ослободувањето бил пратеник и се наоѓал на други одговорни општествени должности.

## Наводи

Категорија:Луѓе од Трново (Битолско)
Категорија:Македонски Албанци
Категорија:Учесници во НОБ
Категорија:Делегати на Првото заседание на АСНОМ
Секретаријат на Комунистичката партија на Кина

**Секретаријатот на Централниот комитет на Комунистичката партија на Кина** (кин. 中国共产党中央委员会书记处; пинјин: *Zhōngguó Gòngchǎndǎng Zhōngyāng Wěiyuánhuì Shūjìchù*) е управниот орган на Комунистичката партија на Кина, напоредна на државното устројство на НР Кина.

Најважната улога на секретаријатот е одлучувањето за функционерите и кадрите во партијата и во државата (но не за вооружените сили).

Секретаријатот раководи со работата на Политбирото и неговиот Постојан комитет, на чие чело стои Генералниот секретар. Покрај ова, органот има улога да ја уредува и усогласува организациската поставеност на партијата. Надлежен е за партијата, но не е овластен за водење државна политика. Функционерите на секретаријатот ги гласа и назначува Политбирото и неговиот Постојан комитет.

## Секретари
Моментални секретари на секретаријатот се од составот на XVII ЦК на КПК се следниве:

# Љу Јиншан (刘云山)
# Љу Ќибао (刘奇葆)
# Џао Леџи (赵乐际)
# Ли Џаншу (栗战书)
# Ду Чинглин (杜青林)
# Џао Хунгџу (赵洪祝)
# Јанг Џинг (杨晶)

## Поврзано
* Централен воен комитет
* Политбиро на Комунистичката партија на Кина
* Централен комитет на Комунистичката партија на Кина
* Постојан комитет на Политбирото на Комунистичката партија на Кина

Категорија:Комунистичка партија на Кина
Продолжеток (спорт)

**Продолжеток** — дополнително време за играње на еден спортски натпревар, ако резултатот бил нерешен после 90 минути игра.

Во повеќето спортови, пролжетоци се играат ако е потребно да се добие победник, на пример во куп натпреварувањата, каде само една екипа може да помине понатаму, за разлику од лигашките натпреварувања каде игра секој со секого. Во САД нерешените натпреври не се омилени, па таму се користат продолжетоци во секој натпревар.

Во професионалниот фудбал продетоци се играат двапати по 15 минути. Доколку натпреварот заврши нерешено и после продолженијата, се пристапува кон изведување на пенали. Како составен дел од натпреварот, продолжетоци се одиграле првпат во 1898 во натпреварувањето за Куп на Англија во фудбал.

Продолжетоците не треба да се мешаат со *судиското продолжение*, бидејќи тоа е надокнадување на времето кое го одредува судијата, кој смета дека се загубило во натпреварот (заради повреди, замени, задржување на време итн.).

Категорија:Спортски правила
Постојан комитет на Политбирото на Комунистичката партија на Кина

**Постојаниот комитет на [[Политбиро на Комунистичката партија на Кина|Политбирото]] на Комунистичката партија на Кина** или **ПКП** (кин. 中国共产党中央政治局常务委员会; пинјин: Zhōngguó Gòngchǎndǎng Zhōngyāng Zhèngzhìjú Chángwù Wěiyuánhuì) е комитет што се состои од највисоките функционери на Комунистичката партија на Кина. Се состанува еднаш неделно и носи одлуки со консензус. Секој член е надлежен за поважна област како економијата, законодавството, корупцијата, внатрешната безбедност и пропагандата. Согласно Уставот на КПК, Генералниот секретар на ЦК мора да членува во Постојаниот комитет.

Денес овој комитет е де факто највисок и најмоќен управно-политички орган во Кина. Членовите се предмет на внимателно иследување од домашните медиуми и странските аналитичари. Улогата на комитетот низ историјата се менувала. На пример, за време на Културната револуција, комитетот немал власт и значење.

## Историја
Вистинскиот степен на моќ на комитетот се менувал низ децениите. На почетокот на Културната револуција, власта вистински му припаѓала на Културнореволуциската група на Централниот комитет, која формално му била потчинета на Постојаниот комитет на Политбирото, но во суштина раководела со него. Со укинувањето на групата во 1969 г., членовите што покажувале најголема верност кон Мао Цетунг биле примени во Постојаниот комитет. Последните години од револуцијата се запаметени како период на големи внатрешни безредија, а по смртта на Мао во 1976 г., на функцијата останале само два члена — Хуа Гуофенг (претседател на партијата) и Је Џенјинг (потпреседател). Претходната година починале петмина, еден (Денг Сјаопинг) бил исфрлен, а двајца (припадници на т.н. Четиричлена банда) биле притворени и ставени под истрага.

Откако дошол на власт во 1978 г., Денг Сјаопинг си дал задача да ја зајакне власта на партијата. Во 1989 г. издал наредба војската да изврши интервенција во протестите на плоштадот „Тјенанмен“ против волјата на највеќето членови на Постојаниот комитет, што завршило со нивно исфрлање.

## Услови за членство
Изборот на членови во државниот врв почива повеќе на семејни врски и лојалноста кон одредени личности, отколку на способноста на политичарот. Важна улога играат и староста и искуството. Политичките погледи на оние што се стремат кон врвот рутински се прикриваат за да не дојде до судири.

## Тековни членови (по редослед)

## Поврзано
* Политика на Кина
* Политбиро на Комунистичката партија на Кина

## Наводи

Категорија:Комунистичка партија на Кина
Категорија:Управување со Кина
Елен ван Дајк

**Елен ван Дајк** (родена на ) — холандски велосипедист, која вози за Boels-Dolmans Cycling Team.

## Наводи

## Надворешни врски
* ellenvandijk.nl 
* 

Категорија:Родени во 1987 година
Категорија:Живи луѓе
Категорија:Холандски велосипедисти
Категорија:Велодромски велосипедисти
Категорија:Велосипедисти на Летните олимписки игри 2012
Категорија:Олимписки велосипедисти на Холандија
Категорија:Велосипедисти на Летните олимписки игри 2016
Централен комитет на Комунистичката партија на Кина

**Централниот комитет на Комунистичката партија на Кина** (кин. 中国共产党中央委员会; пинјин: *Zhōngguó Gòngchǎndǎng Zhōngyāng Wěiyuánhuì*) или **ЦК на КПК** е највисокиот управен орган на Комунистичката партија на Кина. Има приближно 350 членови кои се бираат во Националниот конгрес на КПК на секои пет години. Членството е доста менливо, на што укажува фактот што во последните 30 години на секој конгрес се менува просечно 62% од постојниот состав. 

Комитетот ги назначува најмоќните политичари во државата, заклучно со Генералниот секретар и членовите на Политбирото, Постојаниот комитет и Централниот воен комитет.

Работното тело на Политбирото и неговиот Постојан комитет е Секретаријатот на ЦК на КПК. Членовите на секретаријатот ги предлага Постојаниот комитет, кои потоа треба да ги одобри Централниот комитет. Меѓу организациите во надлежност на ЦК спаѓаат Централното одделение за пропаганда, Централното одделение за организација, Централното одделение за меѓународни врски и Одделението за работа со Обединетиот фронт и други.

## Поврзано

* Централен воен комитет
* Политбиро на Комунистичката партија на Кина
* Секретаријат на Комунистичката партија на Кина
* Постојан комитет на Политбирото на Комунистичката партија на Кина

## Наводи

## Надворешни врски
*Одделение за меѓународни односи на ЦК на КПК
Политбиро на Комунистичката партија на Кина

**Политбирото на Комунистичката партија на Кина** (кин. 中国共产党中央政治局; пинјин: *Zhōngguó Gòngchǎndǎng Zhōngyāng Zhèngzhìjú*) е посебен орган од 19-25 членови што вршат надзор работата на Комунистичката партија на Кина. За разлика од политбироата на другите комунистички партии, одлучувачката моќ е содржана во неговиот Постојаниот комитет. Политбирото е вообичаено назначено од Централниот комитет.

Моќта на Политбирото се должи на тоа што неговите членови воедно се и високи државни функционери што го контролираат назначувањето на кадрите во самото политбиро и Секретаријатот Покрај ова, сите тие се на највисоки функции на покраинско ниво. Работењето на овој орган не е доволно познато, но се смета дека целото политбиро се среќава еднаш месечно, а постојаниот комитет се состанува еднаш неделно. Агендата на состаноците ја определува Генералниот секретар, а одлуките се носат со консензус. 

## Тековен состав (XX Политбиро)
XX Политбиро е избрано на првата пленарна седница на XX Централен комитет во октомври 2022&nbsp;г. Еве го неговиот состав:

## Поврзано
* Централен воен комитет
* Централен комитет на Комунистичката партија на Кина 
* Секретаријат на Комунистичката партија на Кина
* Постојан комитет на Политбирото на Комунистичката партија на Кина

## Наводи

Категорија:Комунистичка партија на Кина
Зоран Панов

**Проф. д-р Зоран Панов** е декан на Факултетот за природни и технички науки при Универзитетот „Гоце Делчев“ во Штип. Факултетски студии завршил на Рударско-геолошки факултет во Штип при Универзитетот „Св. Кирил и Методиј“ – Скопје во 1993 година. Академскиот живот го продолжил на истиот факултет каде што во 1997 година ги завршил магистерските студии. Докторски студии завршил во 2001 година, повторно на Рударско-геолошки факултет при Универзитетот „Св. Кирил и Методиј“ – Скопје. Своето работно искуство го започнал во 1994 година како помлад асистент во Рударско-геолошкиот факултет во Штип. Во 1997 година станал асистент по предметот *Проектирање на рудници*. Работното искуство го продолжил како доцент во 2002 година по предметот Основи на проектирање, а во 2007 година преминал во вонреден професор. Денес ја извршува функцијата декан на Факултетот за природни и технички науки при Универзитетот „Гоце Делчев“ - Штип.
 
**Интерес во науката на проф. д-р Зоран Панов**:
* Проектирање во рударството,
*  Механика на карпи,
*  Моделирање,
* Графика и дизајн,
* Експлоатација на архитектонско-градежен камен,
* Експлоатација на јаглен,
* Гасификација на јаглен,
* Екологија.

**Наставна област**

Проф. д-р Зоран Панов е професор на повеќе предмети на Факултет за природни и технички науки, поврзани со неговиот интерес во науката, како што се: *Технички науки*, *Рударство*, *Механика на карпи*, *Графика и дизајн*.

Членува во професионалната асоцијација Асоцијација за производство и користење на архитектонско-градежен камен **„Камен“**, Р. Македонија.

*** [http://eprints.ugd.edu.mk/view/creators/Panov=3AZoran=3A=3A.html Објавени научни и стручни трудови]**

## Наводи

## Надворешни врски
* Официјално мрежно место на проф. д-р Зоран Панов
* Универзитет „Гоце Делчев“ - Штип
* Официјално мрежно место на Факултет за природни и технички науки
* Репозиториум на УГД
* Електронска библиотека на УГД

Категорија:Професори на УГД
Категорија:Македонски универзитетски професори
Прва фудбалска лига на Македонија 2011/2012

**Првата фудбалска лига на Македонија 2011/2012** било 20. издание на Првата фудбалска лига. Шампион во таа сезона бил Вардар и со тоа обезбедил место во втората рунда од квалификациите за Лигата на Шампионите. Второто место го освоил Металург, а третото место го освоил Шкендија со што освоиле место во првата рунда од квалификациите за Лига Европа.

## Унапредување и отпаѓање

1 Вардар кој отпаднал, откако завршил на единаесеттото место или претпоследен на табелата, ја презел четвртата екипа од Втората лига - Миравци, кои победиле на бараж натпреварот за Прва лига против Скопје. Потоа Миравци го добил името Вардар 1947, име кое го носел до полусезоната. 

## Екипи

## Табела


Категорија:Предлошки за фудбал


## Бараж за опстанок

----

## Поврзано
* Фудбалски куп на Македонија 2011/2012
* Втора фудбалска лига на Македонија 2011/2012
* Трета фудбалска лига на Македонија 2011/2012

## Наводи

2011-2012
Категорија:2011-12 фудбалски лиги
Прва лига
Прва лига
Црква „Св. Петка - Балаклија“ - х. Белви

**Света Петка - Источен Петок Балаклија** — македонски православен храм кој непосредно до хотелот „Белви“, на автопатот Скопје-Куманово во атарот на скопската населба Илинден.  
Темелите на црквата биле удрени во 2000 година за да се одбележи два милениума христијанство. Според некои преданија и легенди, на местото каде што е сега подигната црквата, во минатото постоел храм на Света Петка. Ктитор на црквата бил директорот на АД „Македонија-турист“, Доне Таневски. Во април 2005 година црквата била целосно завршена и осветена.

## Галерија


Св. Петка - Источен Петок Балаклија крај Х. Белви (4).JPG|Иконостасот
Св. Петка - Источен Петок Балаклија крај Х. Белви (5).JPG|Внатрешноста на црквата
Св. Петка - Источен Петок Балаклија крај Х. Белви (8).JPG|Поглед на црквата




## Наводи

Категорија:Илинден (населба)
Илинден
Илинден
Категорија:Македонската архитектура во 2005 година
Владо Гичев

**Проф. д-р Владо Гичев** е редовен професор и поранешен декан на Факултетот за информатика при Универзитетот „Гоце Делчев“ во Штип. Факултетски студии завршил на Градежен факултет при Универзитетот „Св.Кирил и Методиј“ - Скопје во 1988 година. Својот академски живот го продолжил на Машински факултет при истиот Универзитет, каде што во 1996 година ги завршил магистерските студии. Докторски студии завршил во периодот од 2000 г. до 2005 г. на Univ. of Southern California, Los Angeles CA, Civil Engineering.
Работното искуство го започнал во 1988 г. како компјутерски програмер во Трговско претпријатие **„Tуртел”** во Штип. Во 1993 година се вработил на Универзитетот „Св. Кирил и Методиј” - Скопје, Рударско-геолошки факултет во Штип како асистент, а од 2000 г. до 2005 г. работи како асистент во истражување и настава на Univеr. of Southern California, Civil Eng.  Dept., Los Angeles CA. Своето работно искуство го продолжил како доцент и раководител на Катедрата за механика и рудничка механизација на Факултетот за рударство, геологија и политехника на Универзитетот „Гоце Делчев“ во Штип, а денес е декан на Факултетот за информатика при Универзитетот „Гоце Делчев“ - Штип.

**Интерес во науката на проф. д-р Владо Гичев:**
* Линеарни и нелинеарна интеракција почва-флексибилен темел-објект;
* Вештачки (транспарентни) нумерички граници;
* Нелинеарно ширење на бранови во ограничени и неограничени средини; 
* Напредни нумерички методи за интегрирање на обични и парцијални диференцијални равенки;
* Механика на цврсти деформабилни тела;
* Диференцијални поместувања на столбови на објекти;
* Структурна динамика.

**Наставна област **

Проф. д-р Владо Гичев е професор на повеќе предмети на Факултет за информатика, поврзани со неговиот интерес во науката: *Нумерички методи*, *Основи на програмирање* (Структурно програмирање), Сметачки алатки во инженерството, *Објектно-ориентирано програмирање*, како и на Факултетот за рударство, геологија и политехника: *Техничка механика*, *Јакост на материјали*, *Градежништво во рударството*.

Членува во професионалните асоцијации: *Интернационална работна група за ротациона сеизмологија* и *Македонско друштво за применета механика*.

*** [http://eprints.ugd.edu.mk/view/creators/Gicev=3AVlado=3A=3A.html Објавени научни и стручни трудови]**

## Наводи

## Надворешни врски
* Официјално мрежно место на проф. д-р Владо Гичев
* Универзитет „Гоце Делчев“ - Штип
* Официјално мрежно место на Факултет за информатика 
* Репозиториум на УГД
* Електронска библиотека на УГД

Категорија:Професори на УГД
Категорија:Македонски универзитетски професори
Шарена српоклуна шлука

**Шарената српоклуна шлука** () е крајбрежна птица која е широко распространета низ целиот свет. Се размножува од субарктичка Северна Америка, Европа и Азија најјужно до Шкотска.

Таа е птица преселница што зимува на бреговите на Африка, Јужна Америка, јужна Азија до Австралија, како и во јужна Северна Америка. За време на миграциите таа е пак на крајбрежјата. Се среќава и во Македонија. Вон сезоната на размножување таа се собира во големи јата.

## Опис
Ова е прилично голема блатна птица иако е со средна големина во својот род. Долга е 37-47 см, со распон на крилјата 75-90 см и тежина од 270 до 493 грама. Претежно е сивокафеава, со бел грб и бело под опашката (само подвидовите *N. p. phaeopus* и *N. p. alboaxillaris*), и има долг свиен клун (подолг кај женките), со завој при врвот повеќе отколку што е целиот свиен. Обично се внимателни птици. Повикот им е клокотлив свиреж, продолжен со вибрирање кога пее.

### Подвидови
Има 4 подвида:
* *Numenius phaeopus phaeopus* - северна Европа и северозападна Азија;
* *Numenius phaeopus variegatus* - североисточна Азија;
* *Numenius phaeopus alboaxillaris* - Средна Азија (ретки, загрозени);
* *Numenius phaeopus hudsonicus* (**Hudsonian Curlew**) - северна Северна Америка.

## Поведение
Овој вид се храни сондирајќи со долгиот клун во меката кал во потрага по мали безрбетници или, пак, собира мали ракчиња и сличен плен од површината. Пред преселбата, бобинките се важен дел од нивната исхрана. Тие, исто така, јадат сини пеперуги.

Гнездото е мала дупка сместенa во мочуриштата на арктичките тундри. Несат 3-5 јајца. Возрасните одлучно ја бранат територијата за гнездење, па дури ќе нападнат човек ако премногу се приближи.

Кон крајот на 19 век, оваа птица била често ловена на нејзиниот миграциски пат, кога бројот ѝ опаднал, но оттогаш популацијата се обновува и опоравува.

И на оваа птица се однесува Договорот за заштита на африканско-евроазиските миграторни водни птици.

## Галерија

Numenius phaeopus MHNT.jpg|Egg of Whimbrel  - Јајце
Whimbrel - Numenius phaeopus - Lonsoraefi, Iceland 1.jpg|Во лет, Исланд
Whimbrel - Numenius phaeopus - Lonsoraefi, Iceland 4.jpg|Во Исланд 
Sea_Bird_at_Acapulco_Beach.jpg|Амрикански подвид во Акапулко
Ecuador_3159a.jpg|На Галапагос
Whimbrel at Boesmansriviermond, South Africa.jpg|Во јужна Африка
Whimbrel cairns09.JPG|Во Австралија
Faroe_stamp_024_whimbrel.jpg|На поштенска марка од Фарски Острови


## Наводи

* RSPB A to Z of UK Birds
* WOODALL, P.F. 1996. Whimbrel feeding on Blue Tiger butterflies. Sunbird 26: 46-48.

## Надворешни врски

* Whimbrel Species Account - Cornell Lab of Ornithology
* Whimbrel - Species text in The Atlas of Southern African Birds.
* Whimbrel - ''Numenius phaeopus''  - USGS Patuxent Bird Identification InfoCenter
* Picture of American subspecies
* Whimbrel Migration Studies  - William and Mary Center for Conservation Biology
* 

Категорија:Мочварки
Категорија:Птици на Македонија
Категорија:Таксони опишани од Карл Линеј
Мала српоклуна шлука

**Малата српоклуна шлука** (), кај нас позната и како **мал српоклун свиркач**, или народно **шлука југајца** е најраспространетата крајбрежна птица која се размножува низ умерена Европа и Азија, ја има и во Македонија.

Во својот ранг, ова е најголема птица, со должина од 50 до 60 см, распон на крилјата од 89 до 106 см и тежина од 410 до 1360 грама. Претежно е сивкавокафеава и има многу долг свиен клун. Мажјаците и женките се идентични, освен што клунот на женките е малку подолг. Во принцип, тешко е да се распознае полот на птицата, освен кога се пар и се размножуваат.

Повикот на оваа птица е гласно *карлу-у*.

Единствен вид што е сличен на оваа птица е шарената српоклуна шлука (*N. phaeopus*). Шарената е помала и има пократок клун кој е искривен повеќе на крајот отколку што е целиот свиен. При лет, нозете на птицата се споени наназад и формираат „остра опашка“.

Малата српоклуна шлука е птица преселница која зимува во Африка, јужна Европа и јужна Азија. Повремено некои птици заскитуваат и излегуваат од вообичаениот опсег.

Птицата е претежно внимателна и плашлива. Се собира во големи јата вон сезоната на парење, а се храни сондирајќи со клунот во меката земја барајќи мали безрбетници, но собира и мали ракчиња и црви од површината, ако има прилика.

Гнездото е мала вдлабнатинка во тајгата, ливадата, или слично живеалиште. Несат 3-6 јајца во април или мај кои се инкубираат околу 1 месец.

Nа оваа птица се однесува Договорот за заштита на африканско-евроазиските миграторни водни птици.

Порано беше класифицирана во категоријата на најмала загриженост, но сомнежите се дека е поретка отколку што се мислеше. Следејќи ја бројноста на птицата се заклучи дека е тоа неточно, и сега е во категоријата на речиси загрозен вид од 2008. Иако е вообичаена птица, нејзиниот број е во опаѓање.

## Наводи

* Natural History Museum of Nova Scotia (NHMNS) (1998): Birds of Nova Scotia – Eurasian Curlew . Retrieved 2008-MAY-23.
* Wiles, Gary J.; Worthington, David J.; Beck, Robert E. Jr.; Pratt, H. Douglas; Aguon, Celestino F. & Pyle, Robert L. (2000): Noteworthy Bird Records for Micronesia, with a Summary of Raptor Sightings in the Mariana Islands, 1988–1999. *Micronesica* **32**(2): 257–284. PDF fulltext 
* Wiles, Gary J.; Johnson, Nathan C.; de Cruz, Justine B.; Dutson, Guy; Camacho, Vicente A.; Kepler, Angela Kay; Vice, Daniel S.; Garrett, Kimball L.; Kessler, Curt C. & Pratt, H. Douglas (2004): New and Noteworthy Bird Records for Micronesia, 1986–2003. *Micronesica* **37**(1): 69–96. HTML abstract 

## Надворешни врски

* (Eurasian) Curlew – Species text in The Atlas of Southern African Birds.
* Eurasian Curlew videos, photos & sounds  on the Internet Bird Collection
* Probing the Thames Estuary

Категорија:Мочварки
Категорија:Птици на Македонија
Категорија:Таксони опишани од Карл Линеј
Прва фудбалска лига на Македонија 2003/2004

**Првата фудбалска лига на Македонија 2003/2004** - 12. издание на Првата фудбалска лига на Македонија. Сезоната започнала на 8 август 2003, а завршила на 30 мај 2004 година. Победа ја освоила својата прва титула.

## Унапредување и отпаѓање

## Екипи

## Табела


Категорија:Предлошки за фудбал


## Резултати
Секоја екипа одиграла трипати против друга екипа за вкупно 33 натпревари. Првите 22 натпревари се содржале со регуларен дома-гости распоред. Потоа, позициите во Лигата ги одлучиле натпреварите за последните 11 кола. 

### Коло 1–22

* = Службено доделен
### Коло 23–33

## Најдобар стрелец

## Македонските екипи во европските натпреварувања

### [[Лига на Шампиони 2003/04]]
* Прва Квалификациска рунда:
:**[[ФК Вардар|Вардар]]** -  Бари Таун (3:0, 1:2), Вардар победил со 4:2 во голови
* Втора Квалификациска рунда:
: ЦСКА Москва - **[[ФК Вардар|Вардар]]** (1:2, 1:1), Вардар победил со 3:2 во голови 
* Трета Квалификациска рунда:
:Вардар -  **[[Спарта Прага]]** (2:3, 2:2), Спарта Прага победила со 5:4 во голови 

### [[УЕФА Куп 2003/04]]
* Квалификациска рунда:
: **[[НК Цеље|Публикум]]** - Беласица (7:2, 5:0), Публикум победил со 12:2 во голови
:**[[ФК Цементарница|Цементарница 55]]** -  Катовице (0:0, 1:1), Цементарница 55 победил со головите на гости 
* Прво коло:
:Цементарница 55 -  **[[РЦ Ленс|Ленс]]** (0:1, 0:5), Ленс победил со 6:0 во голови o
: **[[ФК Рома|Рома]]** - Вардар (4:0, 1:1), Рома победила со 5:1 на голови 

### [[УЕФА Интертото Куп 2003]]
* Прво коло:
: Спартак Трнава - **[[ФК Победа|Победа]]** (1:5, 1:2), Победа победила со 7:2 на голови 
* Втора рунда:
:Победа -  **[[АСКО Пашинг|Пашинг]]** (1:1, 1:2), Пашинг победил со 3:2 во голови

## Поврзано
* Фудбалски куп на Македонија 2003/2004
* Втора фудбалска лига на Македонија 2003/2004
* Трета фудбалска лига на Македонија 2003/2004

## Надворешни врски
* ФФМ 

2003/2004
Категорија:2003-2004 фудбалски лиги
Прва лига
Прва лига
Илчо Јованов

**Проф. д-р Илчо Јованов** е професор и декан на Факултетот за музичка уметност при Универзитетот „Гоце Делчев“ во Штип. Своето високо образование го започнал со факултетските студии на Факултетот за музичка уметност при Универзитетот „Св. Кирил и Методиј“ во Скопје, а го продолжил со магистерски студии на Државната музичка академија *„Панчо Владигеров”* во  Софија, Р. Бугарија. Неговата наставна област е музичка теорија и педагогија. Во 2009 година ги завршил докторските студии од областа на музичка теорија и педагогија на Регионалната академија при Меѓународниот универзитет во Киев, Украина.
Во своето работно искуство работел како раководител на Народниот и забавен оркестар во *Дом на ЈНА* во Белград, во Музичката продукција на МРТВ, како директор на Фестивалот за народна музика *„Цветници”*, раководител на Народниот оркестар на *„Фолк-фест Валандово”*. Од основањето на Универзитет „Гоце Делчев“ - Штип, проф. д-р Илчо Јованов е декан на Факултетот за музичка уметност во Штип.

**Реализирани проекти**
* Бројни вокално-инструментални композиции, аранжман и оркестрации во областа на народната музика за потребите на МРТВ, како и за изведувачите на народната музика.
* Бројни аудио и видео снимки за потребите на музичко-касетната продукција и видеопродукцијата на МРТВ.
* Реализатор на аудиоизданијата (компакт-дискови) за Никола Бадев, Александар Сариевски и др. при Музичко-касетната продукција на МРТВ.

*** [http://eprints.ugd.edu.mk/view/creators/Jovanov=3AIlco=3A=3A.html Објавени научни и стручни трудови]**

## Наводи

## Надворешни врски
* Универзитет „Гоце Делчев“ - Штип
* Официјално мрежно место на Факултет за музичка уметност 
* Репозиториум на УГД
* Електронска библиотека на УГД

Категорија:Професори на УГД
Категорија:Македонски универзитетски професори
Емилија Јаневиќ – Ивановска

**Емилија Јаневиќ-Ивановска** —  проректор за настава на Универзитетот „Гоце Делчев“ во Штип. Своите додипломски студии ги завршила на Фармацевтскиот факултет во Скопје, каде што ја завршила и специјализацијата по фармацевтска технологија. Своите постдипломски студии по биологија/биохемија ги завршила на Природно-математичкиот факултет при Универзитетот „Св. Кирил и Методиј“ во Скопје. На истиот факултет ги завршила и докторските студии, каде што во 2003 година се стекнала со звање доктор по биолошки науки. Покрај ова образование, проф. д-р Јаневиќ-Ивановска завршила и супспецијалистички студии на Институт за јадрени науки *„Борис Кидрич - ВИНЧА“* во Белград, Србија, како и *Европската школа за радиофармација, INSTN, Saclay*, Франција.

Во своето работно искуство, проф. д-р Јаневиќ-Ивановска работела на Институтот за патофизиологија и јадрена медицина на Медицински факултет при Универзитет „Св. Кирил и Методиј“ - Скопје. Во 2009 година е ангажирана како професор на Факултет за медицински науки, Универзитет „Гоце Делчев“ – Штип, во наставната област фармација и базична медицина.

Проф. д-р Емилија Јаневиќ-Ивановска има учествувано во повеќе национални проекти финансирани од Министерството за образование и наука на Република Македонија, исто така има реализирано и сѐ уште работи на проекти со Меѓународната агенција за атомска енергија – МААЕ. 

*** [http://eprints.ugd.edu.mk/view/creators/Ivanovska_Janevik=3AEmilija=3A=3A.html Објавени научни и стручни трудови] **

## Наводи

## Надворешни врски
* Универзитет „Гоце Делчев“ - Штип
* Официјално мрежно место на Факултет за медицински науки
* Репозиториум на УГД
* Електронска библиотека на УГД

Категорија:Професори на УГД
Категорија:Македонски универзитетски професори
Кирил Барбареев

**Кирил Барбареев** — проректор за развој, инвестиции и одржување на Универзитетот „Гоце Делчев“ во Штип. Своето високо образование го започнал на Педагошкиот факултет во Штип во учебната 1997/1998 година. Дипломските студии ги завршил во 2001 година и стекнал со диплома за завршени студии со звање дипломиран професор-воспитувач.

Во 2002 година се запишал на постдипломски студии на Филозофскиот факултет на Институтот за педагогија во Скопје и во јули 2007 година се стекнал со звање магистер по педагошки науки со одбрана на магистерскиот труд на тема *„Локалниот курикулум во воспитно-образовната работа со децата од подготвителната година“*. Своите докторски студии ги завршил во 2010 година на Филозофскиот факултет во Скопје на тема *„Образованието и професионалниот развој на воспитувачите во предучилишното воспитание и образование“*, со што се стекнал со звање доктор на педагошки науки.

По завршувањето на магистерските студии со Одлука на Наставно-научниот совет на Педагошкиот факултет во Штип е избран за асистент по предметите Методика на воспитно-образовната работа по култура на говорот и Педагошка практика. Во своето работно искуство, во 2004 година е вработен како асистент на Педагошки факултет во Штип при Универзитетот „Св.Кирил и Методиј“ - Скопје, а во 2011 година е избран како професор на Факултетот за образовни науки при Универзитетот „Гоце Делчев“ – Штип.

**Членство во професионални и универзални асоцијации**

* Член на асоцијација на ректори на педагошки универзитети во Европа. 
* Член на Ректорска управа на Универзитет „Гоце Делчев“ – Штип.
* Член на Универзитетски сенат на Универзитет „Гоце Делчев“ – Штип.
* Член на Наставно-научен совет на Факултет за образовни науки.
* Раководител на Катедра за дидактика и методика.
* Член на Комисија за развој, инвестиции и планирање на Универзитет „Гоце Делчев“ – Штип.
* Член на Надзорен одбор за спорт на Универзитет „Гоце Делчев“ – Штип.
* Раководител на Центар за односи со јавноста.
* Портпарол на Универзитет „Гоце Делчев“ – Штип.

**Област на истражување**

* Образование на наставници.
* Системи за перманентно образование.
* Образовна политика.
* Методика.
*** [http://eprints.ugd.edu.mk/view/creators/Barbareev=3AKiril=3A=3A.html Објавени научни и стручни трудови]**

## Наводи

## Надворешни врски
* Мрежно место на доц. д-р Кирил Барбареев
* Универзитет „Гоце Делчев“ - Штип
* Официјално мрежно место на Факултет за образовни науки
* Репозиториум на УГД
* Електронска библиотека на УГД

Категорија:Професори на УГД
Категорија:Македонски универзитетски професори
Даме Попов

**Дамjaн Поп Иванов** (1874 – 1948), попознат како **Даме Попов** (**Попоски**), е македонски револуционер, четник во Македонската револуционерна организација и прилепски војвода.

## Животопис

Роден е на 15 април 1874 година во прилепското село Долнени во родот на Ајтовци - род од 12 семејства, доселен во Долнени од с. Ѓавато, битолско. По влегувањето во Организацијата во мај 1901 година станува четник во четата на Марко Лазаров. Есента истата година војводата Лазаров се разболува и заминува на лекување во Бугарија, a Попов го заменува. Подоцна е заменет од ајдутинот дедо Андреј Петров сè до пристигнувањето на Никола Петров Русински во прилепско истата година. Од 1902 година сè до Младотурската револуција во 1908 година е четник во четата на Ѓорѓи Скрижовски. Во 1911 година станува четник во четата на Милан Ѓурлуков со која во 1912 година се приклучува во Македонско-одринските доброволни чети и учествува во Балканските војни. По завршувањето на Балканските војни со чета на ВМРО се уфрлува на територијата на Вардарска Македонија каде што се судрува со српската вооружена пропаганда во месноста Црвени Стени.

За време на Првата светска војна Попов се вклучува во редовите на Единаесеттата пешадиска македонска дивизија каде што е назначен за командир на Прилепскиот партизански вод при партизанскиот одред на Девизијата. Водот се состои од 26 лица од кои 16 се од Прилепско, 2 од Велешко, 5 од Воденско и 2 од Тиквешко. По завршувањето на Првата светска војна, Даме Попов емигрира во Бугарија каде што учествува во работата на „Илинденската организација“.

За време на Бугарската окупација на Македонија, Даме со семејството се враќа во Прилеп, каде што и умира на 13 јуни 1948 година.

## Наводи

Категорија:Македонски револуционери
Категорија:Дејци на ВМОРО
Категорија:Починати во Прилеп
Категорија:Учесници во Илинденското востание
Блажо Боев

**Проф. д-р Блажо Боев** — ректор на Универзитетот „Гоце Делчев“ во Штип почнувајќи од 2015 г. кога е унапреден од звањето проректор за наука на истиот. Своите факултетски студии ги завршил на Рударско-геолошкиот факултет при Универзитетот во Белград. На овој факултет, на Одделот за петрологија, минералогија и биохемија ги завршил и магистерските студии. Своите докторски студии во истата оваа област ги завршил на Рударско-геолошкиот факултет при Универзитетот „Св. Кирил и Методиј“ – Скопје.

Во своето работно искуство работел во „ФЕНИ“ – Кавадарци, а од 1986 година е вработен на Рударско-геолошкиот факултет во Штип. Од основањето на Универзитетот „Гоце Делчев“ – Штип во 2007 година, проф. д-р Боев е професор на Факултетот за рударство, геологија и политехника - Штип.

Наставните области  на проф. д-р Боев се геологија, петрологија, минералогија, геохемија и геохемија на средината. 
**Тековни проекти**

* „Минерали од Македонија - минералошка  карактеризација“; 		          
* „Арсен и талиум во почвите на Република Македонија“.

**Реализирани проекти**

* „Оцена на потенцијалноста на талиумските  минерали од Алшар“. 
* „Минерали од Македонија - минералошка  карактеризација“. 
* „Геохемиски и минералошки особености на никлоносните руди во Македонија“.
* „Геохемија и изотопна геохемија на перидот од внатрешниот динарски офиолитски појас во Република Македонија“. 
* „Антропогените ефекти во терциерните басени во медитеранскиот регион“

**ТЕМПУС проект**
* „Преструктурирање на наставните планови и програми на РГФ“ - Штип.

*** [http://eprints.ugd.edu.mk/view/creators/Boev=3ABlazo=3A=3A.html Објавени научни и стручни трудови]**

## Наводи

## Надворешни врски
* Официјално мрежно место на проф. д-р Блажо Боев
* Универзитет „Гоце Делчев“ - Штип
* Официјално мрежно место на Факултет за природни и технички науки - Штип
* Репозиториум на УГД
* Електронска библиотека на УГД

Категорија:Професори на УГД
Категорија:Македонски универзитетски професори
Категорија:Петролози
Категорија:Македонски минералози
Категорија:Македонски геохемичари
Манастир „Св. Троица“ - Џорданвил

220px|мини|Поглед од влезната капија
мини|220px|Манастирот во зима
220px|мини|Манастирските гробишта
**Манастир „Св. Троица“** (, ) е машки ставропигиален манастир на Руската Задгранична Православна Црква. Манастирот Пресвета Троица се наоѓа во држава Њујорк во местото Џорданвил, во САД, на 4 часа од градот Њујорк.

## Историја на манастирот
Основан е од двајца монаси - Пантелејмон Нижник (+ 1984) и Јосиф Колос (+ 1970) во 1930&nbsp;г. По изградбата на црквата и по осветувањето на истата и првата литургија во храмот, додека сите биле за заедничниот ручек, црквата се запалила и изгорела до темел. По ова големо искушение архимадритот Пантелејмон рече: “Тоа беше Божјо испитување на нашата вера“.

Во 1946 година, четиринаесет нови монаси пристигна во Џорданвил од Европа, на чело со епископот Серафим Иванов. До 1946 повторно е изградин нов, поубав и поголем храм, кој во истата година беше осветен.

12 октомври 1948 година на манастир отвори училиште за потребите на монашкото братство. Наскоро го добиле официјалното признавање и регистрација на акредитација орган училишта од државата Њујорк.

Во Троитскиот манастир поминале многу монаси, архимандрите, некои од нив подоцна биле и Митрополити и Архиепископи, како што се Архиепископ Аверки Таушев, митрополит Антониј (Храповицки), Митрополит Анастасиј (Грибановски), Митрополит Филарет (Вознесенски) и др.

Духовната богословија е во делот на манастирот и фукционираат заедно. Богословијата има огромна библиотека со нас 50 000 книги со разна духовна и светска содржина. Манастирот живее активен духовен живот. Се истакнува со својата убавина, посебно катедралниот храм. Целиот манастирски комплекс (покривите) е во зелена боја. Истиот манастир има своја печатница, која го носи името на свети Јов Почаевски. Во оваа печатница се печатат речиси сила главни списанија, книга и православни календари за Руската Задгранична Црква. Има и своја свеќоливница, во која се прават свеќи од чист восок.

## Игумени
* Архимандрит Пантелејмон (Нижник) (1930-1946)
* Архиепископ Серафим (Иванов) (1946-1948)
* Архиепископ Виталиј (Максименко) (1948-1960)
* Архиепископ Аверкиj (Таушев) (1960-1975)
* Митрополит Лавр (Шкурла) (1975-2008)
* Архимандрит Лука (Мурянка) (од 2008 година)

## Надворешни врски

* http://www.hts.edu официјално мрежно место
* Џорданвил - Троитско Свет Манастир
* Свято-Троицкая духовная семинария в Джорданвилле

Категорија:Манастири во САД
Категорија:Православни манастири
Категорија:Руска православна црква